b"\n_START_ARTICLE_\nJohn Anderskow\n_START_PARAGRAPH_\nJohn Robert Anderskow (19. marts 1927 i Stige \xe2\x80\x93 oktober 2002) var en fynsk maler og grafiker. Han blev uddannet p\xc3\xa5 Kunstakademiet i 1950'erne og var medlem af Kunstnersammenslutningernes Den Fynske For\xc3\xa5rsudstilling og Sydfynske Kunstnere Svendborg. Hans indtryk fra naturen i Norge, hvor han boede i flere \xc3\xa5r, g\xc3\xa5r igen i mange af hans malerier og tr\xc3\xa6snit._NEWLINE_I starten af 1900-tallet var begrebet Den fynske Skole knyttet til kredsen af fynbomalerne, hvor de mest fremtr\xc3\xa6dende var Johannes Larsen, Peter Hansen, Fritz Syberg og Knud Aage Larsen. En r\xc3\xa6kke malere videref\xc3\xb8rte grundtoner fra de n\xc3\xa6vnte malere fra 1950'erne og frem, herunder John Anderskow, William Hansen og Svend Saabye."